Det er flere forskjeller som skiller en antigen hurtigtest fra en PCR-test. En av de største forskjellene er mengden virus som trengs for å påvise smitte.
En PCR-test vil oppdage selv de minste mengder med virus, sammenlignet med hurtigtestene som krever en større mengde for å indikere smitte. Hurtigtestene påviser også spesifikke proteiner og antigener som ligger på overflaten av viruset. PCR-testene vil påvise viralt RNA. En annen betydelig forskjell som skiller de to testene, er tiden det tar før man får svar på prøvene.
Ved en hurtigtest får man som regel svar i løpet av 15-30 minutter, mens en PCR-test må sendes til et laboratorium og testes der, før man får svar.
Dersom man tester positivt på en hurtigtest, er det anbefalt å ta en PCR-test innen 24 timer.